Avilaitis
55°44′6.13″ š. pl. 26°8′9.53″ r. ilg.﻿ / ﻿55.7350361°š. pl. 26.1359806°r. ilg.﻿ / 55.7350361; 26.1359806 Avilaitis – ežeras šiaurės rytų Lietuvoje, Zarasų rajone, apie 7 km į vakarus nuo Zarasų, 0,6 km į rytus nuo Avilio ežero. Priklauso Avilių ežero (Avilės, Nikajaus, Laukesos, Dauguvos) baseinui. Ežero paviršius yra 155 m aukščiau jūros lygio. Ežeras išsidriekęs šiaurės-pietų kryptimi 0,44 km, plotis iki 0,33 km. Užželiantis, pasiekęs senatvės stadiją. Krantai (išskyrus šiaurinį) žemi ir pelkėti. Ežerą supa Romancų miškas. Vakaruose išteka A-1 upelis link Avilio ežero.